Shugabar gwamnatin Jamus ta yaba da gudummawar da kasar Sin ta bayar ga harkokin G20 - china radio international
Shugabar gwamnatin Jamus ta yaba da gudummawar da kasar Sin ta bayar ga harkokin G20
2017-05-04 13:26:15 cri
Shugabar gwamnatin kasar Jamus, madam Angela Merkel ta bayyana a jiya Laraba cewa, a matsayin kasar dake jagorantar kasashe masu karfin tattalin arziki wato G20, Jamus na yin hadin-gwiwa mai kyau tare da kasar Sin, wadda ta jagoranci kungiyar G20 a karon da ya gabata.
Madam Angela Merkel ta yabawa kasar Sin saboda babbar gudummawar da ta bayar a fannonin da suka shafi tinkarar matsalar sauyin yanayi, da gudanar da cinikayya cikin 'yanci da sauransu, haka kuma ta ce, Jamus na fatan yin hadin-gwiwa tare da kasar Argentina wadda za ta jagoranci kungiyar G20 a karo mai zuwa, ta yadda harkokin kungiyar za su ci gaba da bunkasa.
Karfafa hadin-gwiwa tare da kasashen Afirka, wani batu ne da Jamus ke kokarin gudanarwa. A cewar Merkel, ya kamata kasashen G20 su yi koyi da kasar Sin a fannin raya hulda da Afirka. Merkel ta kuma ce, kasar Sin ta samu dimbin nasarori a fannonin kawar da kangin talauci, da habaka tattalin arziki, tare kuma da inganta muhimman ababen more rayuwar al'umma.(Murtala Zhang)
v Kasar Sin za ta karfafa hadin gwiwa da kasar Jamus a cikin kungiyar G20 2017-04-27 09:50:07
v Madam Merkel ta sake zama shugabar CDU 2016-12-07 11:25:52
v Merkel ta sanar da sake neman tazarcewa a matsayin shugabar Jamus 2016-11-21 11:05:03